钦定古今图书集成/理学汇编/文学典/第173卷 > 挚虞文章流别论 > 《七》
## 钦定古今图书集成/理学汇编/文学典/第173卷 > 挚虞文章流别论 > 《七》

《七发》，造于枚乘，借吴楚以为客主。先言“出舆入辇，蹶
痿之损；深宫洞房，寒暑之疾；靡曼美色，宴安之毒；厚
味煖服，淫曜之害。”宜听世之君子，要言妙道，以疏神
导体，蠲淹滞之累。既设此辞，以显明去就之路，而后
说以声色逸游之乐。其说不入，乃陈圣人辨士讲论
之娱，而霍然疾瘳。此因膏粱之常疾，以为匡劝，虽有
甚泰之辞，而不没其讽谕之义也。其流遂广，其义遂
变，率有辞人淫丽之尢矣。崔骃既作《七依》，而假非有
先生之言曰：“‘呜呼！扬雄有言：童子雕虫篆刻’。俄而曰：
‘壮夫不为也’。”孔子疾小言破道，斯文之族，岂不谓义
不足而辨有馀者乎？赋者将以讽，吾恐其不免于劝
也。